wannaphong/clean_thaiwikipedia huggingface dataset:
# กองพลส่งทางอากาศที่ 101
กองพลส่งทางอากาศที่ 101  เป็นกองพลร่มพิเศษของกองทัพสหรัฐ

ในช่วงสงครามโลกครั้งที่สองในช่วงปฏิบัติการโอเวอร์ลอร์ด กองพลส่งทางอากาศที่ 101 ได้เข้าไปยึดฐานที่ตั้งทหารเยอรมันและทำลายสะพานตัดกองหนุนของกองทัพเยอรมันที่จะมาช่วยทหารเยอรมันตรงหัวหาด (หาดโอมาฮ่า ซอร์ด ยูทาห์  จูโน) ก่อนการยกพลขึ้นบกที่นอร์ม็องดีและในปฏิบัติการมาร์เก็ตการ์เดน ภารกิจยึดเมืองและหัวสะพานที่ฮอลแลนด์ล้มเหลวเพราะกรมทหาราบอากาศที่ 1 ของอังกฤษโดนตีแตกพ่ายที่เมืองอาร์เน็ม (ยุทธการอาร์เน็ม) และทำให้กองทัพเยอรมันสามารถรวมกำลังตอบโต้ให้กองพลร่มถอยออกไปจากเนเธอร์แลนด์ได้สำเร็จ และยุทธการตอกลิ่ม ก็สามารถต้านทานกองทัพเยอรมันจนกว่ากองหนุน (กองทัพที่ 3 ของพลเอกจอร์จ เอส. แพตตัน) จะมาสมทบ แล้วเข้าร่วมการรบครั้งสุดท้ายในปฏิบัติการเวอซิเบรุงโดยที่ไปยึดแหล่งอุตสาหกรรมในเยอรมัน และในสงครามเย็นกองพลส่งทางอากาศที่ 101 นี้ก็ไปรบที่เวียดนาม และในสมรภูมิอื่น ๆ อีกครั้งกองพลส่งทางอากาศที่ 101 ได้ออกปฏิบัติการในสงครามอิรักอีกด้วย

 หนังสือเพิ่มเติม 
 Burns, Richard R.  Pathfinder: First In, Last Out.  New York: Ballantine Books, 2002. 
 101st Airborne in Vietnam The 'Screaming Eagles' by Michael Sharpe & Simon Dunstan
 Blackmon, Jimmy. Pale Horse: Hunting Terrorists and Commanding Heroes with the 101st Airborne Division.  New York: 2016.
# น้ำในช่องเยื่อหุ้มปอด
ภาวะน้ำในช่องเยื่อหุ้มปอด  คือการที่มีของเหลวส่วนเกินสะสมอยู่ในโพรงเยื่อหุ้มปอด ซึ่งเป็นพื้นที่ที่ปกติแล้วจะปิดแนบสนิท เยื่อหุ้มปอดจะสร้างสารน้ำโดยเยื่อหุ้มปอดด้านนอกผ่านการหลั่งจากหลอดเลือดฝอยด้วยอัตราประมาณ 0.01 มิลลิลิตรต่อน้ำหนักตัวหนึ่งกิโลกรัมต่อชั่วโมง และจะถูกน้ำออกผ่านระบบน้ำเหลือง คงเหลือปริมาตรของเหลวอยู่เพียง 5-15 มิลลิลิตรเท่านั้น ช่วยรักษาสภาพสุญญากาศระหว่างเยื่อหุ้มปอดส่วนในและส่วนนอก หากมีสารน้ำส่วนเกินสะสมอยู่ในช่องนี้จะรบกวนการหายใจได้ผ่านการรบกวนสภาพสุญญากาศและความดันศักย์ของของเหลวทำให้เพิ่มแรงต้านต่อการขยายตัวของปอด ทำให้ปอดยุบลงบางส่วนหรือทั้งหมดได้

ของเหลวที่คั่งนี้อาจเกิดได้จากหลายสาเหตุ เช่น น้ำ เลือด ปัสสาวะ น้ำเหลืองไขมัน หรือหนอง
อ้างอิง

 แหล่งข้อมูลอื่น
# กรมการราษฎรฝ่ายกิจการภายใน
กรมการราษฎรฝ่ายกิจการภายใน  ย่อว่า เอ็นเควีดี (NKVD) ชื่อเรียกหน่วยงานที่เทียบได้กับกระทรวงมหาดไทยในสหภาพโซเวียต ก่อตั้งในปี ค.ศ. 1934 และถูกแปรสภาพเป็นกระทรวงกิจการภายใน เมื่อ ค.ศ. 1946 

หน่วยงานนี้ก่อตั้งใน ค.ศ. 1917 ในฐานะกระทรวงของสหพันธ์สาธารณรัฐสังคมนิยมโซเวียตรัสเซีย โดยมีผู้บริหารคือกรรมการราษฎรฝ่ายกิจการภายใน (เทียบเท่ารัฐมนตรีมหาดไทย) รับผิดชอบการรักษาความปลอดภัยตามปรกติ และกำกับดูแลเรือนจำกับค่ายคนงาน ต่อมายุบเลิกใน ค.ศ. 1930 โดยถ่ายโอนหน้าที่ไปให้หน่วยงานต่าง ๆ แทน ก่อนตั้งขึ้นอีกใน ค.ศ. 1934 ใน ค.ศ. 1946 มีการเปลี่ยนชื่อกรมการราษฎรทุกหน่วยเป็นกระทรวง โดยหน่วยงานนี้เปลี่ยนชื่อเป็นกระทรวงกิจการภายใน

ใน ค.ศ. 1934 มีการถ่ายโอนหน้าที่ของกรมการเมืองกลางแห่งรัฐ (Joint State Political Directorate) ซึ่งเป็นหน่วยงานตำรวจลับ มาให้แก่หน่วยงานนี้ ทำให้หน่วยงานนี้มีอำนาจแต่ผู้เดียวในการบังคับใช้กฎหมายจนกระทั่งสิ้นสงครามโลกครั้งที่สอง ในช่วงดังกล่าว หน่วยงานนี้ดำเนินงานทั้งที่เกี่ยวข้องกับความเรียบร้อยสาธารณะโดยทั่วไป และที่เป็นของตำรวจลับ เป็นที่รับรู้กันว่า หน่วยงานนี้มีบทบาทในการกดขี่ทางการเมืองและการกวาดล้างใหญ่ภายใต้การนำของโจเซฟ สตาลินYevgenia Albats, KGB: The State Within a State. 1995, page 101Robert Gellately. Lenin, Stalin, and Hitler: The Age of Social Catastrophe. Knopf, 2007  p. 460Catherine Merridale. Night of Stone: Death and Memory in Twentieth-Century Russia. Penguin Books, 2002  p. 200 หน่วยงานนี้ยังกระทำวิสามัญฆาตกรรมพลเมืองในจำนวนที่ไม่เคยเปิดเผย ทั้งยังก่อตั้ง จัดหาผู้คน และดำเนินงานในระบบค่ายแรงงานเกณฑ์ของกูลัก เจ้าหน้าที่ของหน่วยงานนี้กดขี่ชนชั้นชาวนาที่ร่ำรวยขึ้น และขับประชาชนออกไปยังภูมิภาคที่ไร้ผู้อยู่อาศัย อนึ่ง หน่วยงานนี้ยังคอยดูแลรักษาชายแดน ดำเนินจารกรรม (ซึ่งรวมถึงการลอบสังหารทางการเมือง) และบังคับใช้นโยบายของโซเวียตผ่านขบวนการคอมมิวนิสต์และรัฐบาลหุ่นในต่างแดน เหตุการณ์ที่สำคัญที่สุด คือ การกดขี่และสังหารผู้คนในโปแลนด์ที่เรียกว่า ปฏิบัติการโปแลนด์
# ฟ็อลคส์ชตวร์ม
ฟ็อลคส์ชตวร์ม  เป็นกองทหารอาสาสมัครชาติเยอรมันถูกจัดตั้งขึ้นในช่วงเดือนสุดท้ายของสงครามโลกครั้งที่สอง มันไม่ได้ถูกสร้างขึ้นโดยกองทัพแวรมัคท์แต่โดยพรรคนาซีตามคำสั่งของอดอล์ฟ ฮิตเลอร์และการดำรงอยู่อย่างเป็นทางการที่ไม่ได้ประกาศจนถึงวันที่ 18 ตุลาคม 1944Burleigh (2001). The Third Reich: A New History, p. 786.  ฟ็อลคส์ชตวร์มได้รับการดูแลโดยเกณฑ์เพศชายอายุระหว่างเด็กอายุ 16 ปี และ ผู้ใหญ่วัย 60 ปีที่ไม่ได้เข้าประจำการในหน่วยทหารบางหน่วยเป็นส่วนหนึ่งของหน่วยพิทักษ์บ้านเกิดเยอรมัน  ฟ็อลคส์ชตวร์ม ประกอบด้วยหนึ่งในองค์ประกอบสุดท้ายของสงครามเบ็ดเสร็จ ประกาศโดยรัฐมนตรีว่าการกระทรวงการโฆษณาชวนเชื่อ โยเซ็ฟ เกิบเบิลส์ เป็นส่วนหนึ่งของความพยายามที่จะเอาชนะกองกำลังศัตรูของนาซีของพวกเขาKershaw (2001). Hitler: 1936-1945, Nemesis, pp. 713-714.
# ราชลัญจกรจีน
ราชลัญจกรจีน  หรือ ตราแผ่นดินตกทอด  เป็นตราประทับทำจากหยกเหอชื่อปี้ (和氏璧)The Complete Collection of Treasures of the Palace Museum, Beijing 30: Imperial Seals and Signets - Gugong Bowuyuan Cang Wenwu Zhenpin Quanji 30: Xi yin (Taiwanese Chinese) – 2008. by Beijing Palace Museum. , 

การสร้าง

ราชลัญจกรดวงนี้สร้างขึ้นเมื่อปีที่ 221 ก่อนคริสตกาล เมื่อฉินฉื่อหฺวังตี้ (秦始皇帝) ปฐมกษัตริย์แห่งราชวงศ์ฉิน รวมแผ่นดินจีนเข้าเป็นหนึ่ง แล้วเอาเหอชื่อปี้ หยกเลื่องชื่อซึ่งเป็นของแคว้นจ้าว (趙) มาทำ ให้นายช่างซุน โช่ว (孫壽) สลักอักษรแปดตัวที่อัครมหาเสนาบดีหลี่ ซือ (李斯) เขียนว่า "โช่วมิ่ง-ยฺหวีเทียน จี้โช่วหยงชาง" (受命於天，既壽永昌) แปลว่า "รับโองการจากฟ้า ขอพระชันษายืนยาวรุ่งเรือง" หรือที่เจ้าพระยาพระคลัง (หน) แปลว่า "เทวดาประสิทธิ์ให้ ถ้าผู้ใดได้ไว้แล้วครองราชสมบัติก็จะจำเริญพระชันษาสืบไป"

เหตุที่ใช้หยกสลักขึ้นเป็นราชลัญจกร เพราะตามธรรมเนียมจีนโบราณ หยกเป็นสัญลักษณ์แห่งความงดงามภายในใจมนุษย์ ทั้งสุสานและเครื่องทำศพก็นิยมประดับหยก เป็นต้นว่า ชุดหยก (玉衣) สำหรับสวมพระศพองค์ชายหลิว เชิ่ง (劉勝) ที่สร้างขึ้นใน ค.ศ. 1968 ครั้นถึงราชวงศ์ฮั่น หยกก็เป็นที่นับถือดั่งยาอายุวัฒนะ ผู้คนพากันบริโภคเครื่องดื่มทำจากหยกด้วยหวังว่าจะอยู่ยงชั่วนิรันดร์ ความนิยมเช่นนี้ยิ่งสัมพันธ์กับแนวคิดเรื่องอาณัติแห่งสวรรค์ของสถาบันกษัตริย์จีน

การผ่านมือ

thumb|ภาพวาดสมัยราชวงศ์ชิง ซุน เจียน พบตราแผ่นดินเรืองแสงอยู่ในบ่อน้ำ แขวนอยู่ที่คอศพนางกำนัล

ครั้นรัชสมัยจื่ออิง (子嬰) กษัตริย์พระองค์ที่สามแห่งราชวงศ์ฉิน จื่ออิงเวนตราประทับดวงนี้ให้แก่พระเจ้าแผ่นดินพระองค์ใหม่แห่งราชวงศ์ฮั่น นับจากนั้น ราชลัญจกรนี้ก็เป็นที่รู้จักในนาม "ตราแผ่นดินตกทอดสู่ฮั่น" (Han Heirloom Seal of the Realm)

ในคราวสิ้นสมัยราชวงศ์ฮั่นตะวันตกเมื่อราว ค.ศ. 8–9 หวัง หมั่ง (王莽) ยึดอำนาจ แล้วบีบให้พระพันปีหวัง เจิ้งจฺวิน (王政君) ผู้สำเร็จราชการแทนพระเจ้าหรูจึอิง (孺子嬰) มอบตราแผ่นดินให้แก่ตน พระพันปีพิโรธ ขว้างตราใส่ ตราไปถูกผนังตึก เหลี่ยมบุบแตกไปเหลี่ยมหนึ่ง เมื่อได้ตราแล้ว หวัง หมั่ง จึงให้เอาทองคำเข้าบูรณะเหลี่ยมที่แตกไปนั้น

ต่อมาในราวคริสต์ศตวรรษที่ 3 แม่ทัพนายกองรวมกำลังกันต่อต้านทรราชตั๋งโต๊ะ (董卓) แม่ทัพซุน เกี๋ยน (孫堅) พบตรานี้เข้า และมอบให้แก่อ้วนสุด(袁術) อ้วนสุดจึงตั้งตัวเป็นจักรพรรดิใน ค.ศ. 197 สถาปนาราชวงศ์จง (仲) ซึ่งดำรงอยู่เพียงชั่วประเดี๋ยว การที่อ้วนสุดตั้งตนเป็นเจ้านี้สร้างความกริ้วโกรธไปทั้งแว่นแคว้น เหล่าขุนพล เป็นต้นว่า โจโฉ (曹操), เล่าปี่ (劉備), และลิโป้ (呂布) หันมาปราบปรามเขาแทน ครั้นอ้วนสุดพ่ายแพ้แก่เล่าปี่ ใน ค.ศ. 199 ตราแผ่นดินก็ตกอยู่ในเงื้อมมือของโจโฉ ครั้น ค.ศ. 220 โจผี (曹丕) บุตรของโจโฉ ตั้งตนเป็นจักรพรรดิ ตั้งราชวงศ์ใหม่ คือ วุยก๊ก (魏) สืบต่อราชวงศ์ฮั่นตะวันออก และได้ครองตราโบราณดวงนี้ ฉะนั้น ตราจึงได้ผ่านมือพระเจ้าแผ่นดินสกุลโจ(曹) แห่งราชวงศ์เว่ย์ จนกระทั่งเข้าสู่สกุลสุมา (司馬) ที่สถาปนาราชวงศ์จิ้น (晉) ใน ค.ศ. 265

การสูญหาย

ตราแผ่นดินได้ผ่านมือกษัตริย์ยุคเว่ย์ (魏), จิ้น (晉), สิบหกแคว้น (十六國), สุย (隋), และถัง (唐) แต่สูญหายไปในสมัยต่อมา คือ ยุคห้าวงศ์สิบแคว้น (五代十國) ซึ่งกินเวลาตั้งแต่ ค.ศ. 907–960 เชื่อกันว่า ราชวงศ์หยวน (元) ของมองโกลได้ไป ฉะนั้น ใน ค.ศ. 1370 กองทัพราชวงศ์หมิง (明) บุกมองโกลไปกู้พระราชสมบัติที่ถูกขนถ่ายไป แต่ก็ไม่พบดวงตรา ด้วยเหตุนี้ กษัตริย์ราชวงศ์หมิง และราชวงศ์ต่อมา คือ ชิง (清) จึงไม่เคยมีตราโบราณนี้อยู่ในครอบครอง แต่ได้สร้างตราดวงอื่นขึ้นใช้ถึงยี่สิบห้าดวง เพื่อลดทอนความสำคัญของตราแผ่นดินตกทอดนี้ลง

ดูเพิ่ม
 ราชลัญจกรมองโกเลีย
 ราชลัญจกรญี่ปุ่น
 ตราประทับ (จีน)
 หม้อสามขา
# สงครามเย็นครั้งที่สอง
สงครามเย็นครั้งที่สอง As Cold War II Looms, Washington Courts Nationalist, Rightwing, Catholic, Xenophobic Poland, Huffington Post, 15 October 2015. หรือ สงครามเย็นครั้งใหม่  หรือ สงครามเย็น 2.0  คือคำที่ใช้หมายถึงสภาวะตึงเครียดทางการเมืองและการทหารระหว่างขั้วอำนาจที่อยู่ฝ่ายตรงข้ามกันในทางภูมิรัฐศาสตร์ ซึ่งขั้วหนึ่งมักจะนำโดยรัสเซียหรือจีน ในขณะที่อีกขั้วนำโดยสหรัฐอเมริกาหรือองค์การสนธิสัญญาแอตแลนติกเหนือ (นาโต) โดยสงครามเย็นครั้งใหม่นี้มีลักษณะคล้ายคลึงกับสงครามเย็นครั้งก่อน คือมีการเผชิญหน้ากันในระดับสากลระหว่างกลุ่มตะวันตกนำโดยสหรัฐอเมริกาและกลุ่มตะวันออกนำโดยสหภาพโซเวียต ซึ่งก็คือรัฐสภาพในอดีตของประเทศรัสเซียในปัจจุบัน
# สแตนด์บาย
thumb|right|80px|สัญลักษณ์ IEEE 1621 ที่มักแสดงบนปุ่มสแตนด์บายของคอมพิวเตอร์

สแตนด์บาย หรือ โหมดประหยัดพลังงาน 
เป็นสถานะการทำงานพิเศษของเครื่องใช้ไฟฟ้าและอุปกรณ์อิเล็กทรอนิกส์บางชนิด ที่คล้ายกับการปิดเครื่อง
แต่บางส่วนของระบบยังคงทำงานอยู่ ทำให้กินไฟน้อยกว่าปกติมาก และสามารถเปิดกลับมาทำงานเต็มที่ได้อย่างรวดเร็วเมื่อผู้ใช้ต้องการ
โดยไม่ต้องรอทำการเปิดเครื่องใหม่แต่ต้น

อุปกรณ์ที่รองรับการสแตนด์บาย มักจะเป็นอุปกรณ์ที่รองรับการเปิดปิดระยะไกลผ่านรีโมต
ซึ่งต้องมีการจ่ายไฟเลี้ยงวงจรรีโมตไว้ตลอดเวลาเพื่อให้ใช้รีโมตเปิดเครื่องได้
เช่นโทรทัศน์, เครื่องเสียง, หรือเป็นอุปกรณ์ที่ใช้เวลานานในการเปิดใหม่ เช่นคอมพิวเตอร์,
หรือเป็นอุปกรณ์ที่ต้องการให้เปิดขึ้นมาอัตโนมัติเพื่อตอบสนองกับเหตุการณ์เฉพาะ เช่นโทรศัพท์มือถือ
(เมื่อมีสายโทรเข้า)

เมื่อสแตนด์บายเครื่องใช้ไฟฟ้า ไฟแสดงสถานะการเปิดเครื่องมักจะติดสว่างเป็นสีแดง
(แทนที่จะเป็นสีเขียวหรือสีน้ำเงินตามปกติ), ส่วนเครื่องคอมพิวเตอร์มักจะใช้การกระพริบไฟเพื่อแสดงสถานะสแตนด์บายแทนการเปลี่ยนสี
# ฟุตบอลโลก 2018 รอบคัดเลือก โซนอเมริกาเหนือ – รอบที่ 5
การแข่งขัน รอบที่ 5 ('เฮ็กซากันแนล' หรือ 'เฮ็กซ์') ของ ฟุตบอลโลก 2018 รอบคัดเลือก โซนอเมริกาเหนือ เพื่อคัดเลือกทีมฟุตบอลเข้าแข่งขันฟุตบอลโลก 2018 รอบสุดท้ายที่ประเทศรัสเซีย จะเล่นระหว่างวันที่ 11 พฤศจิกายน พ.ศ. 2559 ถึง 10 ตุลาคม พ.ศ. 2560

 รูปแบบการแข่งขัน 
รอบนี้มีทั้งหมด 6 ทีม ที่ผ่าน รอบที่ 4 แข่งแบบพบกันหมด เหย้า - เยือน โดยจะคัดอันดับ 1 และถึงอันดับ 3 ของแต่ละกลุ่มผ่านเข้าสู่รอบสุดท้ายของฟุตบอลโลก 2018 ที่ประเทศรัสเซียทันที ส่วนอันดับที่ 4 จะผ่านเข้าสู่รอบเพลย์ออฟ

 ทีมที่ผ่านเข้ารอบ 
กลุ่มแชมป์กลุ่มรองแชมป์กลุ่มเอบีซี

ตารางคะแนน

นัด

อันดับดาวซัลโว
การแข่งขันทั้งหมดมี 76 ประตูที่ทำได้ใน 30 นัด, สำหรับค่าเฉลี่ย  ประตูต่อนัด.

5 ประตู
 คริสเตียน พูลิซิช

4 ประตู

 โรเมลล์ กีโอโต
 คลินต์ เดมป์ซีย์

3 ประตู

 มาร์โก อูเรญา
 อัลเบิร์ธ อีลิส
 อีร์บิง โลซาโน
 บ็อบบี วูด

2 ประตู

 กริสเตียน โบลาโญส
 โยเอล กัมเบล
 โยฮัน เวเนกัส
 เคนดัลล์ วัสตัน
 เอ็ดดี เอร์นันเดซ
 คาเบียร์ เอร์นันเดซ
 การ์โลส เบลา
 กาเบรียล ตอร์เรส
 โรมัน ตอร์เรส
 เควิน โมลิโน
 โจซี อัลติดอร์
 ไมเคิล แบรดลีย์

1 ประตู

 ฟรันซิสโก คัลโว
 โรนัลด์ มาตาร์รีตา
 ไบรอัน รุยซ์
 เอมิลิโอ อิซากีร์เร
 อาเลกซานเดอร์ โลเปซ
 แอนโธนี โลซาโน
 โอสวัลโด อาลานิส
 เนสตอร์ อาเราโค
 เอกตอร์ เอร์เรรา
 ราอุล คีเมเนซ
 มีเกล ลายุน
 ราฟาเอล มาร์เกซ
 โอรีเบ เปรัลตา
 เดียโก เรเยส
 อับดิเอล อาร์โรโย
 ฟีเดล เอสโคบาร์
 กาเบรียล โกเมซ
 บลาส เปเรซ
 อัลวิน โจนส์
 โจวิน โจนส์
 คาร์ไลล์ มิตเชลล์
 ชาห์ดอน วินเชสเตอร์
 เซบัสเตียน เล็ตเก็ต

การทำเข้าประตูตัวเอง 1 ประตู

 กริสเตียน กัมบัว 
 กีเยร์โม โอโชอา 
 คาร์ไลล์ มิตเชลล์ 
 โอมาร์ กอนซาเลซ 

หมายเหตุ
# เธอคือ...
เธอคือ...  เป็นนวนิยายภาษาญี่ปุ่นซึ่งมาโคโตะ ชินไค (Makoto Shinkai) เขียน และเป็นแรงบันดาลใจให้ภาพยนตร์เรื่อง หลับตาฝัน ถึงชื่อเธอ ที่ มาโคโตะ ชินไค (Makoto Shinkai) เป็นผู้กำกับ นวนิยายนี้คาโดคาวะเผยแพร่ในประเทศญี่ปุ่นตั้งแต่วันที่ 18 มิถุนายน ค.ศ. 2016

 การตอบรับ 
นับถึงเดือนกันยายน ค.ศ. 2016 นวนิยายนี้ขายได้ราว 1,029,000 ฉบับ

ส่วนฉบับภาษาไทย ปาวัน การสมใจ แปล และพิมพ์เผยแพร่โดยสำนักพิมพ์ PHOENIX (ฟีนิกซ์) จากบริษัท คาโดคาวะ อมรินทร์ จำกัด ตั้งแต่เดือนพฤศจิกายน ค.ศ. 2016 ให้ชื่อว่า เธอคือ...
# ไอ.บี.ไอ
ไอบีไอ  เป็นเกิร์ลกรุปสัญชาติเกาหลีใต้ ก่อตั้งโดยโลเอ็นเอ็นเตอร์เทนเมนต์

ประวัติ

ผลงานเพลง
 ซิงเกิล 
 ชื่อ รายละเอียด ตำแหน่งชาร์ตสูงสุด ยอดขาย อัลบั้มKOR  "Molae Molae (몰래몰래)" วางจำหน่าย: 18 สิงหาคม 2016
 สังกัด: โลเอ็นเอ็นเตอร์เทนเมนต์
 รูปแบบ: ดิจิทัลดาวน์โหลด 51 KOR: 50,634+Cumulative Sales for "MOLAE MOLAE":
 
  Molae Molae (몰래몰래)

ผลงานการแสดง
รายการโทรทัศน์
 ปี ชื่อ หมายเหตุ 2016 Hello I.B.I รายการเรียลลิตี

มิวสิกวิดีโอ
ปี ชื่อ ระยะเวลา หมายเหตุ 2016 "Molae Molae (몰래몰래)"4:05 โปรดิวเซอร์: K.I.D ผู้แต่ง: ZigZag Note
# พระนางยสุนทราเทวี
ยสุนทราเทวี เป็นมเหสีพระองค์หนึ่งในพญากือนา และเป็นมหาเทวีพระราชชนนีในพญาแสนเมืองมา และเป็นมหาเทวีเจ้าตนย่า (พระอัยยิกา) ในพญาสามฝั่งแกน ถือเป็นฝ่ายในแห่งอาณาจักรล้านนาที่มีบทบาทสำคัญยิ่งต่อการปกครองของอาณาจักรล้านนายาวนานนับทศวรรษ

 พระราชประวัติ 
ยสุนทราเทวีเป็นธิดาของใครไม่ปรากฏ ทราบเพียงว่าเป็นพระนัดดาของพ่อท้าวงั่วเถิง (พงศาวดารโยนกเรียก เจ้าวัวเถลิง) เจ้าผู้ครองเมืองเชียงของสงวน โชติสุขรัตน์. ตำนานพื้นเมืองเชียงใหม่. เชียงใหม่ : ศรีปัญญา, 2564, หน้า 90-91 การอภิเษกสมรสของพระองค์กับพญากือนา คาดว่าน่าจะมาจากพระราชเสาวนีย์ของพระนางจิตราเทวี พระราชชนนีของพญากือนาและเป็นธิดาของท้าวงั่วเถิง เพื่อผลประโยชน์กับเครือญาติและกลุ่มผู้สืบสันดานให้เป็นใหญ่สืบต่อมาเฉลิมวุฒิ ต๊ะคำมี. ความสัมพันธ์ระหว่างชนชั้นปกครองของล้านนาและสุโขทัย : ข้อคิดใหม่และข้อสังเกตบางประการ. กรุงเทพฯ : สำนักพิมพ์จุฬาลงกรณ์มหาวิทยาลัย, 2559, หน้า 6 พระองค์ประสูติการพระราชโอรสคือพญาแสนเมืองมาอรุณรัตน์ วิเชียรเขียว และเดวิด เค วัยอาจ (ปริวรรต). ตำนานพื้นเมืองเชียงใหม่. กรุงเทพฯ : ตรัสวิน, 2543, หน้า 65-66 พระองค์มีพระราชอำนาจสูง หลังการสืบราชสมบัติของพญาแสนเมืองมา พระองค์ได้เป็นผู้กำหนดว่าจะให้ใครเป็นอัครมเหสีของพระราชโอรสผู้ขึ้นครองราชย์ได้ ซึ่งพระองค์เลือกติโลกจุฑาเทวีซึ่งเป็นนางสนม และนางรับใช้ในพระองค์ที่มีเชื้อสายชนชั้นสูงเป็นพระสุณิสาเฉลิมวุฒิ ต๊ะคำมี. ความสัมพันธ์ระหว่างชนชั้นปกครองของล้านนาและสุโขทัย : ข้อคิดใหม่และข้อสังเกตบางประการ. กรุงเทพฯ : สำนักพิมพ์จุฬาลงกรณ์มหาวิทยาลัย, 2559, หน้า 48 ดังปรากฏใน พื้นเมืองเชียงใหม่ ความว่าอรุณรัตน์ วิเชียรเขียว และเดวิด เค วัยอาจ (ปริวรรต). ตำนานพื้นเมืองเชียงใหม่. กรุงเทพฯ : ตรัสวิน, 2543, หน้า 70

"...ทีนี้จักจาด้วยแม่เจ้าราชบุตรสามฝั่งแกนก่อนแล ดังนางผู้นี้เป็นเชื้อท้าว มีรูปโฉมอันงามผ้ง เป็นสาวนางสนมอยู่ใช้สอยมหาเทวีแม่เจ้าแสนเมืองมา ยังมีในวัน 1 นางผู้นั้นเอาผ้าเช็ดหน้ามหาเทวีออกตาก หันนกจอกตัว 1 มากรายหน้านาง 7 บาทย่าง ลูนนั้นมหาเทวีใช้นางเอาจังหันไปส่งสวามีพุทธญาณ วัดเชียงยืน นางบอกเหตุอันตนได้หันนกจอกนั้นย่างมาหานั้นแก่มหาสวามี มหาสวามีจึงว่า ดูรา นางอุบาสิกามึงอย่าบอกแก่ใผ มึงจักได้เป็นเทวีดั่งมหาเทวีบัดนี้บ่อย่าชะแลว่าอั้น ถัดนั้นมหาเทวีใช้นางไปหาเจ้าแสนเมืองมาลูกแห่งตน เจ้าแสนเมืองมาก็เอานางไปอยู่นอนทวย นางจึงทรงคัพภได้ 3 เดือน มหาเทวีหันหลาก จึงถามว่านางทรงคัพภลูกใผว่าอั้น นางบอกว่าข้าทรงคัพภกับเจ้าเหนือหัวลูกแม่เทวีแลว่าอั้น มหาเทวีจึงแต่งอุ้มส่งหื้อนางไปเป็นเมียเจ้าแสนเมืองมาลูกแห่งตน..."

หลังการเสด็จขึ้นครองราชสมบัติของพญาสามฝั่งแกน พระราชนัดดา พระองค์เป็นหนึ่งในอำนาจที่คอยค้ำจุนและอุปถัมภ์ราชบัลลังก์ของพระราชนัดดาตลอดพระชนม์ชีพในฐานะมหาเทวีเจ้าตนย่า ดังปรากฏใน ตำนานเมืองเงินยางเชียงแสน ความว่าเฉลิมวุฒิ ต๊ะคำมี. ความสัมพันธ์ระหว่างชนชั้นปกครองของล้านนาและสุโขทัย : ข้อคิดใหม่และข้อสังเกตบางประการ. กรุงเทพฯ : สำนักพิมพ์จุฬาลงกรณ์มหาวิทยาลัย, 2559, หน้า 51 

"...เมื่อนั้นท้าวสามประหยาแม่ไนยกับมหาเทวีเจ้าตนย่า เจ้าทั้งสองมีใจยินดีในคุณแห่งมหาเถระเจ้ามากนัก แล้วก็พร้อมกันราธนามหาเถระเจ้าลงไปนพบุรีเชียงใหม่ แล้วก็กระทำน้ำพุทธาภิเษกยังสิริวังโสมหาเถระเจ้าหื้อเป็นราชครู แล้วเอาแคว้นดอนแท่นหื้อเป็นทานแก่มหาเถระเจ้า
# ส้มสีเลือด
ส้มสีเลือด (blood orange) เป็นส้มสายพันธุ์หนึ่งที่เนื้อส้มเป็นสีเหมือนเลือด ผลมีขนาดเหมือนส้มทั่วไป ผิวมักมีจุดประ ส้มชนิดนี้มีแอนโทไซยานิน ทำให้เป็นสีแดงเหมือนดอกไม้และผลไม้อื่นที่มีสารนี้ แต่เป็นสีที่แปลกสำหรับส้ม ไครแซนเทมิน (ไซยานิดีน3-O กลูโคไซด์) เป็นสารประกอบหลักในส้มสีแดงInfluence of glucose on cyanidin 3-glucoside absorption in rats. Felgines C1, Texier O, Besson C, Vitaglione P, Lamaison JL, Fogliano V, Scalbert A, Vanella L and Galvano F, Mol Nutr Food Res., August 2008, volume 52, issue 8, pages 959–964, ,  สีน้ำตาลแดงจะเกิดระหว่างพัฒนาการของผลในช่วงกลางคืนที่มีอุณหภูมิต่ำ   บางครั้งจะมีสีแดงเข้มที่เปลือกด้วย ขึ้นกับสายพันธุ์ ผิวอาจจะหนากว่าส้มอื่นๆ ส้มสีเลือดจะมีรสชาติแปลกกว่าส้มอื่น มีลักษณะคล้ายราสเบอร์รี 

ส้มสีเลือดเกิดจากการกลายพันธุ์ และเป็นส้มลูกผสมตามธรรมชาติ อาจจะระหว่าง ส้มโอ กับ ส้มแทนเจอรีน
ในยุโรป Arancia Rossa di Sicilia (ส้มสีแดงแห่งซิซิลี) เป็นสถานะทางภูมิศาสตร์ที่ต้องอนุรักษ์ในวาเลนเซีย เริ่มเข้ามาปลูกในช่วงครึ่งหลังของคริสต์ศตวรรษที่ 19 

thumb|right|ชิ้นส้มสีเลือดบนเค้กอัพไซด์ดาวน์
thumb|มาร์มาเลดทำจากส้มสีเลือด
# มีฮาอิล ฟรุนเซ
มีฮาอิล วาซีเลียวิช ฟรุนเซ (; 2 กุมภาพันธ์ 1885 – 31 ตุลาคม 1925) เป็นหนึ่งในผู้นำพรรคบอลเชวิคในช่วงการปฏิวัติรัสเซียในปี 1917และเป็นหนึ่งในผู้บัญชาการทหารในช่วงสงครามกลางเมืองรัสเซีย เขาเป็นที่รู้จักจากการพิชิตกองทัพขาวของนายพลปิออตร์ วรานเกล ที่ไครเมีย

 หนังสือเพื่มเติม 
 
 
 แหล่งข้อมูลอื่น 

 Prominent Russians: Mikhail Frunze Russiapedia
 Frunze's writings on military theory
# กระจายเขา
กระจายเขา  เป็นพืชในวงศ์มะม่วง กระจายพันธุ์ในอินเดีย เนปาล จีนตอนใต้ พม่าและภาคเหนือของไทย ลักษณะเป็นไม้เถาเนื้อแข็ง มีขนสั้นสีน้ำตาลตามลำต้น ใบและช่อดอก ใบเป็นใบประกอบปลายคี่รูปไข่ ยาว 20-40 เซนติเมตร ใบย่อยมี 4-7 คู่ ยาว 4-11 เซนติเมตร โคนใบรูปหัวใจเบี้ยว ขอบจักฟันเลื่อย ช่อดอกแยกแขนงยาว 20-35 เซนติเมตร ใบประดับยาวประมาณ 1 มิลลิเมตร ก้านดอกยาวประมาณ 1.5 มิลลิเมตร กลีบเลี้ยง 5 กลีบ รูปสามเหลี่ยม ยาวประมาณ 1 มิลลิเมตร ดอกสีขาวรูปไข่แคบ มี 5 กลีบ ยาวประมาณ 1.5 มิลลิเมตร เกสรตัวผู้ 10 อัน ก้านเกสรตัวเมีย 5 อัน รังไข่มี 5 ช่อง แต่ส่วนมากพัฒนาเพียงช่องเดียว ผลเป็นรูปรีเบี้ยว ผนังชั้นในแข็ง ยาวประมาณ 1 เซนติเมตร เมื่อสุกมีสีดำ เมล็ดมีเปลือกบางสารานุกรมพืชในประเทศไทย (ฉบับย่อ) เฉลิมพระเกียรติสมเด็จพระเทพรัตนราชสุดาฯ สยามบรมราชกุมารี ทรงเจริญพระชนมายุ 60 พรรษา, ราชันย์ ภู่มา และคณะ, หน้า 5, พ.ศ. 2559, โรงพิมพ์สำนักงานพระพุทธศาสนาแห่งชาติ กรุงเทพฯ
# โฮโฮลุน
หวองยักลุน (Wong Yuk Lun) เกิด 19 กรกฎาคม ค.ศ. 1987 เป็นที่รู้จักกันในชื่อ โฮโฮลุน (Ho Ho Lun, Hoholun, 何顥麟) นักมวยปล้ำอาชีพชาวฮ่องกง เขาเป็นผู้ก่อตั้งสหพันธ์มวยปล้ำฮ่องกง เนื่องจากประสบการณ์ทำงานของเขาในฮ่องกง, ญี่ปุ่น, จีน, ไต้หวัน, สิงคโปร์ และยุโรป, ปี 2016 เขาได้เซ็นสัญญากับ WWE เข้าร่วมทัวร์นาเมนต์ Cruiserweight Classic และเข้าร่วมรายการ WWE 205 Live เป็นโชว์ของนักมวยปล้ำรุ่นครุยเซอร์เวท

ผลงาน
 Zero1 Hong Kong
 AWGC Junior Heavyweight Championship  (1 time)http://www.cagematch.net/?id=1&nr=156760
# กระทรวงความมั่นคงแห่งรัฐ (สหภาพโซเวียต)
กระทรวงความมั่นคงแห่งรัฐ  เป็นชื่อของสำนักข่าวกรองแห่งสหภาพโซเวียตจากปี 1946-1953
หนังสือเพื่มเติม
# ยุทธการปราบเมียน้อย
ยุทธการปราบเมียน้อย เป็นละครโทรทัศน์แนวดราม่า บทประพันธ์ของ ไพโรจน์ สังวริบุตร บทโทรทัศน์โดย ตุณย์, ปัทมาพร เคนผาพงษ์ กำกับการแสดงโดย สมดุล จันทรบุตร ผลิตโดย บริษัท เอ็กแซ็กท์ จำกัด ออกอากาศทุกวัน เสาร์–อาทิตย์ เวลา 17.40 - 18.25 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย จักรกฤษณ์ อำมะรัตน์, จันทร์จิรา จูแจ้ง และนักแสดงชั้นนำอีกมากมาย เริ่มตอนแรกวันที่ 31 ตุลาคม พ.ศ. 2547 – 12 กุมภาพันธ์ พ.ศ. 2548

ละครเรื่องนี้นักเขียนเจ้าของนามปากกา บุษบา ท่าพระจันทร์ ออกมาระบุว่าละครเรื่องดังกล่าวมีการละเมิดสิทธิ์ คือดัดแปลงมาจากบทประพันธ์เรื่อง คู่รัก ที่ตนเองได้แต่งให้กับบริษัทสยามสปอร์ตตั้งแต่ปี พ.ศ. 2520 ในหนังสือ คู่รัก ฉบับปฐมฤกษ์

รายชื่อนักแสดงและการสร้าง
 ปี  พ.ศ. 2547 สถานีออกอากาศ  ช่อง 3   ผู้สร้าง  บริษัท เอ็กแซ็กท์ จำกัด ผู้กำกับการแสดง  สมดุล จันทรบุตร  บทโทรทัศน์  ตุณย์ปัทมาพร เคนผาพงษ์ วันเวลาออกอากาศ  วันเสาร์–อาทิตย์ เวลา 17.40 - 18.25 น. สุพล  จักรกฤษณ์ อำมะรัตน์  บุษบา  จันทร์จิรา จูแจ้ง  สุมาลี (เจี๊ยบ)  ภัคจีรา วรรณสุทธิ์  ต้อม  อภิชาติ พัวพิมล  ดาว  อรนภา กฤษฎี  นภา  ยุวดี เรืองฉาย  พิมพ์  สะแกวัลย์ ยงใจยุทธ  มะลิ  อุ่นเรือน ราโชติ ธง  เต่า เชิญยิ้ม  พงษ์  โอลิเวอร์ บีเวอร์  เอนก  วีรชัย หัตถโกวิท     เขมชาติ เถโชชัชวาถ  วรรณ  พรพิมล รักธรรม     อรณี อัญชเกศ  สมศรี  ปาริชาติ รักมาก     อมราพร สุดสายเนตร     อนุชา ภัทรแก้ว     จรรยา ธนาสว่างกุล     ศุภัชญา ถัวรภาร  นักแสดงรับเชิญ       

 เพลงประกอบละคร 
 เพลง หวงรัก - ขับร้องโดย เทพิน เลี่ยมอยู่
# บริการการแพทย์ฉุกเฉิน
right|thumb|หน่วยกู้ชีพและนักฉุกเฉินการแพทย์กำลังเคลื่อนย้ายผู้ป่วยโดยใช้เฮลิคอปเตอร์ในแอฟริกาใต้

บริการการแพทย์ฉุกเฉิน  คือบริการฉุกเฉินที่ให้การดูแลรักษาอาการป่วยนอกโรงพยาบาลและเคลื่อนย้ายผู้ป่วยที่มีอาการป่วยหรือบาดเจ็บเฉียบพลันไม่ให้เคลื่อนย้ายด้วยตนเอง นอกจากนี้ บริการการแพทย์ฉุกเฉินยังเป็นที่รู้จักในฐานะผู้ให้บริการการแพทย์, ทีมปฐมพยาบาล, ทีมฟาสต์, ทีมฉุกเฉิน, ทีมกู้ภัย, ทีมรถพยาบาล, บริการเคลื่อนย้ายผู้ป่วย, คณะพยาบาล และทีมกู้ชีวิต

 ขั้นตอนการปฏิบัติงาน 
thumb|ความหมายของดาวแห่งชีวิต
บริการการแพทย์ฉุกเฉินมีจุดประสงค์หลักคือช่วยชีวิต, ป้องกันไม่ให้สถานการณ์เลวร้ายลง และบรรเทาอาการปวด โดยมีสัญลักษณ์คือ "ดาวแห่งชีวิต" (Star of Life) ซึ่งประกอบด้วยสัญลักษณ์คทางูเดี่ยวแทนการรักษา ซึ่งดาวหกแฉกแทนหกหน้าที่ของหน่วยแพทย์ฉุกเฉินดังนี้

การตรวจ – บุคคลสาธารณะหรือบุคคลอื่น ๆ ที่พบว่าเกิดเหตุและเข้าใจปัญหา
การรายงาน – บุคคลที่อยู่ในที่เกิดเหตุให้ทำการเรียกร้องกับทางบริการการแพทย์ฉุกเฉิน (911) และให้รายละเอียดที่จะให้ความช่วยเหลืออย่างเข้าใจ
การตอบสนอง – ผู้เชี่ยวชาญด้านการกู้ภัย (EMS) จะถูกส่งมาถึงที่เกิดเหตุให้เร็วที่สุดเท่าที่จะทำได้ และจะทำการรักษาเบื้องต้นให้
การรักษาเบื้องต้น – บริการการแพทย์ฉุกเฉินจะทำการรักษาตามความเหมาะสมและทันเวลา ในการรักษาผู้ป่วย ณ จุดเกิดเหตุ
การดูแลระหว่างส่งต่อ – ในระหว่างการเดินทาง บริการการแพทย์ฉุกเฉินจะทำการเคลื่อนย้ายผู้ป่วยตามความเหมาะสมเพื่อส่งต่อให้กับแพทย์เป็นผู้ดูแล
การส่งต่อให้การบริบาลเฉพาะทาง – ผู้ป่วยจะถูกส่งไปสถานที่รักษาตามความเหมาะสม เช่น แผนกฉุกเฉินที่โรงพยาบาลเป็นการดูแลของแพทย์ เป็นต้น
# ยุทธการที่แม่น้ำซอม
ยุทธการที่แม่น้ำซอม หรือที่รู้จักในชื่อ การรุกซอม เป็นหนึ่งในสมรภูมิสำคัญของแนวรบด้านตะวันตกในสงครามโลกครั้งที่หนึ่งเมื่อกองทัพของเครือจักรภพอังกฤษและฝรั่งเศสปะทะกับกองทัพจักรวรรดิเยอรมันที่บริเวณแม่น้ำซอมโดยในระยะเวลาเพียง 5 เดือนของยุทธการนี้ ยุทธการที่แม่น้ำซอมจัดเป็นหนึ่งในสมรภูมิที่นองเลือดที่สุดในประวัติศาสตร์มนุษยชาติเนื่องจากในยุทธการนี้ทหารจากทั้งสองฝ่ายกว่าหนึ่งล้านนายเสียชีวิต
# คีปคาล์มแอนด์แคร์รีออน
คีปคาล์มแอนด์แคร์รีออน  เป็นใบปลิวและคำขวัญโฆษณาชวนเชื่อของรัฐบาลสหราชอาณาจักร ซึ่งใบปลิวถูกผลิตขึ้นในปี ค.ศ. 1939Richard Slocombe, British Posters of the Second World War (London: Imperial War Museum, 2012), p. 6เมื่อสหราชอาณาจักรเข้าร่วมสงครามโลกครั้งที่สอง โดยผลิตออกมาเป็นจำนวนทั้งหมด 2.45 ล้านใบ

ต่อมาในปี ค.ศ. 2000 ได้มีการค้นพบหนึ่งในใบปลิวฉบับดั้งเดิมที่ร้านหนังสือ Barter Books จึงกลายเป็นกระแสจนมีการนำมาทำเป็นสินค้าอื่นๆ และทำเป็นฉบับล้อเลียนกันอย่างกว้างขวาง
 สมุดภาพ 
Keep Calm and Carry On ยังมีใบปลิวแบบอื่นดังนี้
# ยศทหารกองทัพบกสหราชอาณาจักร
ตารางข้างล่างต่อไปนี้คือข้อมูลเกี่ยวกับยศทหารบกของกองทัพบกสหราชอาณาจักร ตั้งแต่ ค.ศ. 1760.
100px100px แบบมงกุฎราชาภิเษกที่ใช้เป็นเครื่องหมายยศนายทหาร (นายพัน และ นายพล) มงกุฎทิวดอร์ ที่ใช้มาตั้งแต่ ค.ศ. 1902 เปลี่ยนเป็นมงกุฎเซนต์เอ็ดเวิร์ด ตั้งแต่ปี ค.ศ. 1953 ในรัชสมัย สมเด็จพระราชินีนาถเอลิซาเบธที่ 2 ใช้เป็นสัญลักษณ์ปรากฏในตราสัญลักษณ์ ตราอาร์ม และตราอื่นๆ.

 สัญญาบัตร 

 ศตวรรษที่ 18-19 ค.ศ. 1760-1855 50px 50px 50px 50px 50px 100px 100px 100px 100px ค.ศ. 1856-1867 125px 125px 125px 125px 125px 100px  100px 100px 100px 100px 100px ค.ศ. 1867-1880 125px 100px 100px 100px ค.ศ. 1881-1902 100px 100px 100px 100px 100px 50px 50px 50px 50px 50px 50px ภาษาอังกฤษ Field Marshal General Lieutenant-General Major-General Brigadier Colonel Lieutenant-Colonel Major Captain Lieutenant Second Lieutenant Officer Cadet ศตวรรษที่ 20 ค.ศ. 1902-1920(สงครามโลกครั้งที่ 1)      50px 50px|Colonel 50px 50px|Lieutenant-Colonel 50px 50px|Major 50px 50px|Captain 50px 50px|Lieutenant 50px  ค.ศ. 1910-1916      50px|Colonel 50px|Lieutenant-Colonel 50px|Major 50px|Captain 50px|Lieutenant 50px|Second Lieutenant  คำย่อ FM Gen Lt Gen Maj Gen Brig Col Lt Col Maj Capt Lt 2Lt OCdt ค.ศ. 1920–1921 50px|Field Marshal 50px|General 50px|Lieutenant-General 50px|Major-General 50px|Brigadier 50px|Colonel 50px|Lieutenant-Colonel 50px|Major 50px|Captain 50px|Lieutenant 50px|Second Lieutenant 50px|Officer Cadet No equivalent ค.ศ. 1921–1953 50px|Field Marshal 50px|General 50px|Lieutenant-General 50px|Major-General 50px|Brigadier 50px|Colonel 50px|Lieutenant-Colonel 50px|Major 50px|Captain 50px|Lieutenant 50px|Second Lieutenant 50px|Officer Cadet ตั้งแต่ ค.ศ. 1953 50px|Field Marshal 50px|General 50px|Lieutenant-General 50px|Major-General 50px|Brigadier 50px|Colonel 50px|Lieutenant-Colonel 50px|Major 50px|Captain 50px|Lieutenant 50px|Second Lieutenant 50px|Officer Cadet จอมพล พลเอก พลโท พลตรี พลจัตวา พันเอก พันโท พันตรี ร้อยเอก ร้อยโท ร้อยตรี นักเรียนนายร้อย

 ประทวน 
 ค.ศ. 1760-1855 50px 50px 50px ไม่มีการแต่งตั้ง 50px 50px ไม่มีเครื่องหมาย ค.ศ. 1856-1867 50px 50px 50px ไม่มีการแต่งตั้ง 50px 50px ไม่มีเครื่องหมาย 1920 – 1953 70px 70px 70px 70px 70px 70px ไม่มีการแต่งตั้ง 70px 70px ไม่มีเครื่องหมาย ภาษาอังกฤษ Warrant Officer Class I Warrant Officer Class II Staff/Colour Sergeant Sergeant Corporal Lance Corporal Private(or equivalent) ค.ศ. 1953–2015 70px 70px 70px 70px 70px 70px ไม่มีการแต่งตั้ง 70px 70px ไม่มีเครื่องหมาย คำย่อ WO1 WO2 SSgt/CSgt Sgt Cpl LCpl Pte ตั้งแต่ ค.ศ. 2015 70px 70px 70px 70px 70px 70px 70px ไม่มีการแต่งตั้ง 70px 70px ไม่มีเครื่องหมาย คำแปล Army Sergeant Major จ่าสิบเอก จ่าสิบโท จ่าสิบตรี สิบเอก สิบโท สิบตรี พลทหาร(พลอาสาสมัคร)